**COVID – 19**

**ŠTO JE CORONAVIRUS?**

Česta greška je zamjenjivanje pojma **koronavirus** i **COVID-19**. Koronavirusi su velika porodica virusa, koje nalazimo kod životinja i ljudi. Pod elektronskim mikroskopom ovi virusi imaju oblik krune, zbog čega su nazvani po latinskoj riječi *corona,* što znači *„kruna“.* Neki koronavirusi poznati su od 1960-ih godina kao uzročnici bolesti kod ljudi, od obične prehlade do težih upala dišnog sustava. No, od 2003. g. počeli su se pojavljivati novi koronavirusi, koji su sa životinja prešli na ljude te se počeli širiti s čovjeka na čovjeka. Dakle, nakon pojave SARS-a u Kini 2002. g. te MERS-a na Bliskom Istoku 2012. g. (koji se još uvijek pojavljuje), sada ponovno imamo novi koronavirus koji se pojavio u Kini u gradu Wuhanu nazvan COVID-19 koji je samo jedan u nizu koronavirusa.

**ŠTO JE COVID-19?**

Novi koronavirus je novi soj koronavirusa koji do sada nije bio otkriven kod ljudi. Svjetska zdravstena organizacija ga je nazvala **SARS-CoV-2**. **Bolest uzrokovana tim virusom naziva se COVID-19**.

**ODAKLE POTJEČU KORONAVIRUSI?**

Koronavirusi su virusi koji cirkuliraju među životinjama, no, neki od njih mogu prijeći na ljude. Nakon što prijeđu sa životinje na čovjeka nastavljaju se prenositi među ljudima. Velik broj životinja su nositelji koronavirusa. Npr., koronavirus bliskoistočnog respiratornog sindroma MERS-CoV potječe od deva dok SARS potječe od cibetke, životinje iz reda zvijeri srodnih mačkama dok se za novi koronavirus smatra da potječe od **šišmiša**, također se isto smatra za SARS, ali da je prije širenja na ljude prešao na cibetke.

**KAKO SE ŠIRI COVID-19?**

COVID-19 se širi nakon bliskog kontakta sa zaraženom osobom. Virus može prenijeti osoba bez simptoma zaraze virusom. Za sada se smatra da vrijeme inkubacije traje između dva i 12 dana. Najbolji primjer širenja COVIDa-19 s osobe bez simptoma zaraze viđen je u Italiji gdje je započeo eksploziju širenja virusa.

**KOJI SU SIMPTOMI COVIDa-19?**

Simptomi zaraze su:

* kašalj
* otežano disanje
* kratkoća daha
* povišena tjelesna temperatura

**KOJE SU POSLJEDICE COVIDa-19?**

U težim slučajevima zaraze može doći do:

* teškog akutnog respiratornog sindroma
* upale pluća
* zatajenja bubrega
* smrti

**POSTOJI LI LIJEK?**

Ne. Za sada nema nikakvog cjepiva ili lijeka koji liječi COVID-19. No, trenutno dosta država svijeta razvija ili čak testira lijek za COVID-19. Jedni od tih lijekova su: klorokin koji je FDA odobrio kao lijek protiv malarije nakon drugog svjetskog rata, remdesivir, lopinavir u kombinaciji s ritonavirom. **NEMOJTE NI JEDAN OD OVIH LIJEKOVA UZETI BEZ RAZGOVARA S LIJEČNIKOM** !

**KAKO SE ZAŠTITI?**

Kako bismo spriječili širenje COVIDa-19 trebamo slijediti sljedeće upute:

* prati često ruke
* prakticirati respiratornu higijenu (pr. nakon kašljanja oprati ruke, kada kašljemo prekriti usta i nos, itd.)
* držati razmak (poželjno 2 metra) kod kontakta s drugim osobama
* izbjegavati dodirivanje očiju, nosa i usta
* ostati doma (posebno za osobe starije od 65 godina)

**SVIJET U DOBA COVIDa-19**

Svijet u doba COVIDa-19 je stao. Nijedno od velikih nadolazećih događanja neće biti održano. Od kulturnih događanja pa do sportskih događanja. Osim što su najveća događanja odgođena u mnogim državama su zabranjeni i skupovi od 10(neke države i 5) ljudi. Za sada jedino što nije stalo je E-sport. E-sport se vratio starim korijenima, tamo otkud je sve počelo, Online natjecanjima. Najveća aktivna E-sportska događanja su: League Of Legends European Championship (skr. LEC), ESL Pro League Season 11 (naslov: CS:GO) i Flashpoint Season 1 (naslov: CS:GO). Koliko god nama bilo žao što ćemo neka događanja vidjeti tek sljedeće godine moramo biti svjesni da je to najbolji način da svi izađemo živi i zdravi iz ove situacije.

**STATISTIKA**

|  |  |  |  |  |  |
| --- | --- | --- | --- | --- | --- |
|  | **SVIJET** | **KINA** | **ITALIJA** | **SAD** | **HRVATSKA** |
| **ZARAŽENI** | **454 824** | **81 218** | **74 386** | **61 081** | **442** |
| **IZLIJEČENI** | **113 128** | **73 650** | **9 362** | **387** | **22** |
| **UMRLI** | **20 545** | **3 281** | **3 281** | **841** | **1** |

U tablici vidimo prikaz zaraženih, izliječenih i umrlih u svijetu te državama s najvećim brojem slučajeva zaraze COVIDom-19 i Hrvatsku. Podatci se mijenjaju iz sekunde u sekundu tako da uskoro bismo mogli vidjeti potpuno druge države, jedna od onih koja za sada bilježi veliki rast broja zaraženih je i Španjolska. Kina ima najmanji broj aktivnih slučajeva, no, podatke za Narodnu Republiku Kinu i siromašne države svijeta ne možemo uzeti kao najtočnije. U Kini zbog komunističke partije koja je već godinama na vlasti, a u siromašnim državama svijeta fale testovi. U Italiji se za sada zaraza još uvijek širi ogromnom brzinom, smrtni slučajevi rastu iz dana u dan. SAD su barem za sada tek treća država po broju zaraze COVIDom-19, ali to će se promijeniti uskoro po svim procjenama. Eksplozija širenja zaraze se dogodila relativno nedavno u SAD-u, glavnog krivca za to mnogi Amerikanci nalaze u predsjedniku države, Donaldu Trumpu koji još uvijek pa ni sada ne može složiti ozbiljnu rečenicu o COVIDu-19. Lijepa naša za sada broji 442 slučajeva zaraze, najveći skok smo doživjeli prošli tjedan od tada se situacija možemo reći barem malo smirila, prosječno dnevno brojimo 60-ak novih slučaja. U smirivanju su pomogle i stroge mjere koje je donijela naša vlada, no, još uvijek ima pojedinaca koji krše propise i ugrožavaju i sebe i nas.

**IZVORI:**

* <https://www.worldometers.info/coronavirus/>
* <https://www.zzjzdnz.hr/hr/zdravlje/prevencija-zaraznih-bolesti/1369>
* <https://www.centarzdravlja.hr/zdrav-zivot/zdravlje-opcenito/korona-virus-simptomi/>
* <https://direktno.hr/eu-i-svijet/u-europi-ispituju-cetiri-lijeka-za-korona-virus-187323/>

**OSTANITE DOMA !**

Mislav Dujak, 6.b